ผมมีอาการมึนหัวในช่วงเช้าหลังกินยาลดความดันครับ พอช่วงบ่าย มีการเดินกับออกกำลังเสร็จ อาการมึนจะหายไป เป็นไปได้ไหมครับว่ายาลดความดันแรงเกินไป ผมกิน แอมโลดิพิน 5 mg กับอินาลาพิล 5mg ครับ แบบนี้ผมควรไปพบแพทย์ก่อนเวลานัดเพื่อขอปรับยาไหมครับ?
สวัสดีค่ะ จากปริมาณยาที่กล่าวมานั้น ไม่ได้มากจนเกินไปในการลดความดันโลหิต แต่อย่างไรก็ตามแต่ละคนก็ตอบสนองต่อยาต่างกันค่ะ แนะนำกลับไปปรึกษาแพทย์ที่ดูแลอีกครั้ง และวัดความดันดูด้วยว่าต่ำเกินไป คือต่ำกว่า 90/60 หรือไม่ อาการมึนหัวอาจเกิดจากความดันต่ำหรือสูงไปก็ได้ หากความดันต่ำจะเป็นลักษณะเวียนศีรษะ หน้ามืด คล้ายจะเป็นลม หากมีอาการดังกล่าว ควรรีบไปพบแพทย์